Държавен вестник, бр. 26, 2011 г., стр. 17

БРОЙ  26	
Д Ъ Р Ж А В Е Н  В Е С Т Н И К 	
СТР.  17  
контрагент. Издаденото разрешение е със срок 
на валидност до една година и може да бъде 
продължено еднократно за срок до 6 месеца.
(5) Глобално разрешение се издава за износ 
на определен тип или категория изделия с 
двойна употреба, посочени в Приложение I на 
Регламент (ЕО) № 428/2009, с изключение на 
изделия, посочени в част 2 от Приложение II 
на Регламент (ЕО) № 428/2009, което е валидно 
за износ за една или повече държави. Изда­
деното разрешение е със срок на валидност 
до две години и може да бъде продължено 
еднократно за срок до една година.
(6) Националното генерално разрешение 
за износ на изделия с двойна употреба по 
смисъла на Регламент (ЕО) № 428/2009 за 
износителите по чл. 37, ал. 1 се издава от 
Междуведомствената комисия и се публикува 
на интернет страницата на Министерството 
на икономиката, енергетиката и туризма.
(7) При публикуване на национално гене­
рално разрешение за износ Междуведомстве­
ната комисия информира износителите, че 
разрешението не може да се използва, когато 
изделията са или могат да бъдат предназначени, 
изцяло или частично, за употреба в случаите 
по чл. 4, параграфи 1 – 5 от Регламент (ЕО) 
№ 428/2009.
Чл. 46. Заявлението за издаване на раз­
решение по чл. 45, ал. 4 и 5 се подава от 
износителя в Междуведомствената комисия 
по образец. Износителят носи отговорност за 
верността на декларираните данни.
Раздел ІV
Брокерска дейност с изделия с двойна употреба
Чл. 47. (1) Разрешение за брокерски услу­
ги с изделия с двойна употреба се изисква, 
когато брокерът е бил информиран от кон­
тролен орган по чл. 67, ал. 1, че изделията 
са предназначени изцяло или частично за 
някоя от употребите по чл. 4, параграфи 1 и 
2 от Регламент (ЕО) № 428/2009, както и в 
случаите, когато брокерът има основания да 
смята, че изделията с двойна употреба са или 
могат да бъдат предназначени за употребите 
по чл. 4, параграф 1 от същия регламент.
(2) За издаване на разрешение по ал. 1 
брокерът подава в Междуведомствената ко­
мисия заявление по образец, придружено от 
следните документи, съдържащи:
1. местонахождението на изделията с двойна 
употреба в третата държава;
2. описание на съответните изделия и 
количества;
3. третите страни, които участват в сделката;
4. третата държава на местоназначение на 
изделията;
5. крайния потребител на изделията в дър­
жавата по т. 4 и точното му местонахождение;
6. декларация за верността на представе­
ните данни.
(3) Изискванията за вида и съдържанието 
на документите по ал. 2 се определят с пра­
вилника за прилагане на закона.
(4) Издаденото разрешение е със срок на 
валидност до една година и може да бъде 
продължено еднократно за срок до 6 месеца.
Раздел V
Транзит на изделия с двойна употреба
Чл. 48. Митническите органи могат да 
разрешат или да забранят транзит на изделия 
с двойна употреба, определени в Приложе­
ние I на Регламент (ЕО) № 428/2009, когато 
те са или могат да бъдат предназначени за 
употребите, определени в чл. 4, параграф 1 от 
същия регламент, на основание на решение 
на Междуведомствената комисия.
Чл. 49. (1) До вземането на решение 
по чл. 48 от Междуведомствената комисия 
митническите органи временно прекратяват 
транзита на изделия с двойна употреба.
(2) Митническите органи до 24 часа уведо­
мяват писмено Междуведомствената комисия 
за временното прекратяване на транзита.
(3) В случаите на временно прекратен 
транзит, когато са налице условията по чл. 4, 
параграф 1 от Регламент (ЕО) № 428/2009, 
Междуведомствената комисия изисква изда­
ването на разрешение за транзит на изделия 
с двойна употреба.
Чл. 50. Разрешение за транзит на изделия 
с двойна употреба се издава от Междуведом­
ствената комисия за всеки конкретен случай 
по ред, определен с правилника за прилагане 
на закона. Издаденото разрешение е със срок 
на валидност до една година и може да бъде 
продължено еднократно за срок до 6 месеца.
Раздел VІ
Трансфер на изделия с двойна употреба
Чл. 51. (1) Разрешението за трансфер на 
изделия с двойна употреба от територията на 
Република България за територията на друга 
държава членка може да е индивидуално раз­
решение за трансфер, глобално разрешение 
за трансфер или генерално разрешение за 
трансфер.
(2) Разрешенията по ал. 1 се издават от 
Междуведомствената комисия.
(3) Индивидуално разрешение за трансфер 
се издава за трансфер в Общността на изделия 
с двойна употреба, определени в Приложение 
IV на Регламент (ЕО) № 428/2009, за опре­
делена държава чрез една доставка или чрез 
частични доставки на основание на договорни 
отношения между изпращача и чуждестранния 
контрагент. Издаденото разрешение е със срок 
на валидност до една година и може да бъде 
продължено еднократно за срок до 6 месеца.
(4) Глобално разрешение за трансфер се 
издава за трансфер в Общността на определен 
тип или категория изделия с двойна употре­